รัฐบาลสหรัฐฯ ระงับแผนปล่อยกู้ “โกดัก” หลังเกิดข้อกล่าวหากระทำผิดกฎหมาย - FINNOMENA
สถาบันการเงินเพื่อการพัฒนาของสหรัฐฯ เผยว่าได้ระงับการปล่อยเงินกู้จำนวน 765 ล้านดอลลาร์ เพื่อให้บริษัท โกดัก นำไปใช้ในการเปิดตัวบริษัทผู้ผลิตยาแห่งใหม่
13 ส.ค. 2563

สถาบันการเงินเพื่อการพัฒนาของสหรัฐฯ เผยว่าได้ระงับการปล่อยเงินกู้จำนวน 765 ล้านดอลลาร์ เพื่อให้บริษัท โกดัก นำไปใช้ในการเปิดตัวบริษัทผู้ผลิตยาแห่งใหม่
หลังสมาชิกสภาคองเกรสจากพรรคเดโมแครตจำนวนหนึ่งยื่นเรื่องต่อสำนักงานคณะกรรมการกำกับหลักทรัพย์และตลาดหลักทรัพย์สหรัฐฯ ให้ทำการสอบสวนธุรกรรมด้านการซื้อขายหลักทรัพย์ของบริษัทแห่งนี้และทีมผู้บริหาร ในช่วงเวลาที่มีข่าวว่า โกดัก จะได้รับเงินกู้ก้อนโตจากรัฐบาล
ทั้งนี้ ราคาหุ้นของโกดักพุ่งขึ้นกว่า 1,000 เปอร์เซ็นต์เมื่อสัปดาห์ก่อน หลังมีรายงานข่าวการได้รับเงินกู้จากรัฐบาล และการปรับขึ้นของราคาหุ้นครั้งนี้กลายมาเป็นลาภลอยให้กับผู้บริหารของบริษัทหลายรายทันที
สมาชิกสภาคองเกรสที่ยื่นเรื่องให้มีการสอบสวนครั้งนี้ กล่าวว่า ธุรกรรมที่ว่านี้ทำให้เกิดความกังวลว่าจะมีการใช้ข้อมูลภายในองค์กรเพื่อประโยชน์ส่วนตัว หรือ Insider Trading ขณะที่ โกดัก กล่าวว่า บริษัทได้แต่งตั้งคณะกรรมการพิเศษที่ประกอบด้วยกรรมการอิสระ เพื่อทำการตรวจสอบเป็นการภายในด้วยเช่นกัน
ที่มา : https://edition.cnn.com/2020/08/10/investing/kodak-loan-pause/index.html
แท็ก:
แชร์บทความ: